ಜಪಾನ್ನವರಂತೆ ತೆಳ್ಳಗೆ, ಬೆಳ್ಳಗೆ ಇರೋದು ಹೇಗೆ? ಇಲ್ಲಿವೆ ಟಿಪ್ಸ್ heal ಜಪಾನ್ ಬಹಳ ಸುಂದರ ದೇಶ. ಅವರ ಆಕರ್ಷಕ ಸ್ವಭಾವ, ವೈವಿಧ್ಯಮಯ ಸಂಸ್ಕೃತಿ, ನೀಲಿ ಸಮುದ್ರ, ಬೀದಿ ಬದಿಯಲ್ಲಿ ಆಹಾರ, ಸ್ನೇಹಪರ ಜನರು. ದೇಶದ ಸೌಂದರ್ಯವನ್ನು ದ್ವಿಗುಣಗೊಳಿದೆ. ಮತ್ತೊಂದು ವಿಶೇಷ ಎಂದರೆ ಇಲ್ಲಿ ದೇಶದ ಜನರ ಫಿಟ್ನೆಸ್. ಜಪಾನ್ನಲ್ಲಿ 50 ವರ್ಷದ ಮಹಿಳೆ 30 ವರ್ಷದ ಮಹಿಳೆಯಂತೆ ಕಾಣಿಸುತ್ತಾಳೆ. ಈ ವ್ಯತ್ಯಾಸ ಮಹಿಳೆಯರಲ್ಲಿ ಮಾತ್ರವಲ್ಲ, ಪುರುಷರಲ್ಲೂ ಕಂಡುಬರುತ್ತದೆ. ಹಾಗಾದರೆ, ಜಪಾನ್ ನ ಇಷ್ಟು ಸೌಂದರ್ಯಯುತವಾಗಿರಲು ಏನು ಮಾಡುತ್ತಾರೆ ಎನ್ನುವ ಬಗ್ಗೆ ಇಲ್ಲಿದೆ ಒಂದಷ್ಟು ಮಾಹಿತಿ. ಗ್ರಿನ್ ಟೀ: ಜಪಾನ್ನ ಯಾವುದೇ ಮನೆಗೆ ತೆರಳಿದರೂ ನಿಮಗೆ ಅಲ್ಲಿ ಗ್ರೀನ್ ಟೀ ಸಿಗುತ್ತದೆ. ಗ್ರೀನ್ ಟೀಯನ್ನು ಅಲ್ಲಿನ ಜನರು ಹೆಚ್ಚಾಗಿ ಬಳಕೆ ಮಾಡುತ್ತಾರೆ. ಉತ್ತಮ ಗುಣಮಟ್ಟದ ಎಲೆಗಳನ್ನು ಒಣಗಿಸಿ ಗ್ರೀನ್ ಟೀ ಮಾಡಲಾಗುತ್ತದೆ. ಗ್ರೀನ್ ಟೀ ಕುಡಿಯುವುದರಿಂದ ರೋಗ ನಿರೋಧಕ ಶಕ್ತಿ ಹೆಚ್ಚಿಸುವ ಜೊತೆಗೆ ತೂಕ ಇಳಿಸುವಲ್ಲಿಯೂ ಪ್ರಮುಖ ಪಾತ್ರ ವಹಿಸುತ್ತದೆ. ಹೀಗಾಗಿ ಅಲ್ಲಿನವರು ಅಷ್ಟು ದಪ್ಪಗಿರುವುದಿಲ್ಲ. ಹುದುಗುವಿಕೆ ಅಥವಾ ಫರ್ಮೆಂಟೆಡ್ ಆಹಾರ: ಅಂದರೆ ಯೀಸ್ಟ್ ಬಳಕೆ ಮಾಡಿಕೊಂಡು ಸಕ್ಕರೆ ಅಂಶವನ್ನು ಆಲ್ಕೋಹಾಲ್ ಆಗಿ ಬದಲಾಯಿಸುವ ಪ್ರಕ್ರಿಯೆ. ಈ ರೀತಿ ಆಹಾರಗಳನ್ನು ಜಪಾನ್ ಮಂದಿ ಹೆಚ್ಚಾಗಿ ಸೇವನೆ ಮಾಡುತ್ತಾರೆ. ಇತರ ಆಹಾರಗಳಿಗಿಂತ ಹೆಚ್ಚಿನ ಪೋಷಕಾಂಶಗಳು, ಖನಿಜಗಳು ಮತ್ತು ಪ್ರೋಟೀನ್ಗಳನ್ನು ಹೊಂದಿರುತ್ತದೆ. ಈ ರೀತಿಯ ಆಹಾರಗಳು ನೈಸರ್ಗಿಕ ಪೋಷಕಾಂಶಗಳನ್ನು ಸಂರಕ್ಷಿಸುತ್ತದೆ. ಈ ಆಹಾರಗಳು ನಿಮ್ಮ ಜೀರ್ಣಕ್ರಿಯೆಗೆ ಸಹಾಯ ಮಾಡುತ್ತದೆ. ಇದರಿಂದ ನಿಮ್ಮ ತೂಕ ಇಳಿಸಿಕೊಳ್ಳಬಹುದು. ಇದರಲ್ಲಿ ವೈನ್ ಕೂಡ ಒಂದು. ಸಮುದ್ರ ಆಹಾರ ಸೇವನೆ: ಜಪಾನಿನ ಜನರು ದೇಶದ ಉಳಿದ ಭಾಗಗಳಿಗೆ ಹೋಲಿಸಿದರೆ ಹೆಚ್ಚು ಸಮುದ್ರ ಆಹಾರವನ್ನು ಸೇವಿಸುತ್ತಾರೆ. ಇದರಿಂದ ಆರೋಗ್ಯ ಸಮಸ್ಯೆಗಳನ್ನು ಕಡಿಮೆ ಮಾಡಬಹುದು. ನಿಮ್ಮ ಆಹಾರದ ಭಾಗವಾಗಿ ಮೀನುಗಳನ್ನು ಸೇವಿಸುವುದರಿಂದ ಅನೇಕ ಪ್ರಯೋಜನಗಳಿವೆ. ಸಮುದ್ರ ಆಹಾರ ದೇಹಕ್ಕೆ ಅನೇಕ ಪ್ರೋಟೀನ್ಗಳನ್ನು ಒದಗಿಸುತ್ತವೆ. ವಿಶೇಷವಾಗಿ ಒಮೆಗಾ 3 ಸಾಕಷ್ಟು ಲಭ್ಯವಿದೆ. ಇದು ದೇಹದ ಕೊಬ್ಬನ್ನು ಕಡಿಮೆ ಮಾಡುತ್ತದೆ ಮತ್ತು ಮುಖದ ಕಾಂತಿಯನ್ನು ಹೆಚ್ಚಿಸುತ್ತದೆ ಮಿತವಾಗಿ ಸೇವಿಸಿ: ಮಿತವಾಗಿ ತಿನ್ನುವುದು ಜಪಾನಿಯರ ಆಹಾರ ಸಂಸ್ಕೃತಿಯಲ್ಲಿ ಪ್ರಮುಖ ಭಾಗ. ಅವರು ಸಣ್ಣ ಬಟ್ಟಲಿನಲ್ಲಿ ಆಹಾರ ಸೇವಿಸುತ್ತಾರೆ. ಆದ್ದರಿಂದ ಸ್ವಲ್ಪ ಆಹಾರ ಕೂಡ ಅಧಿಕವೆಂದು ತೋರುತ್ತದೆ. ಅವರು ಚಮಚಗಳ ಬದಲಿಗೆ ಚಾಪ್ ಸ್ಟಿಕ್ ಬಳಸುತ್ತಾರೆ. ಚಾಪ್ ಸ್ಟಿಕ್ ನಲ್ಲಿ ಕಡಿಮೆ ಆಹಾರ ಬರುತ್ತದೆ. ಹೀಗಾಗಿ ನಿಧಾನವಾಗಿ ನೀವು ಆಹಾರ ಸೇವನೆ ಮಾಡುತ್ತೀರಿ. ಇದರಿಂದ ಜೀರ್ಣಕ್ರಿಯೆ ಉತ್ತಮವಾಗುತ್ತದೆ. ವಾಕಿಂಗ್ ಕಡ್ಡಾಯ: ತೂಕ ಹೆಚ್ಚಾದಾಗ ನಾವು ವಾಕಿಂಗ್ ಪ್ರಾರಂಭಿಸುತ್ತೇವೆ. ಆದರೆ, ಜಪಾನಿನ ಜನರು ಇದನ್ನು ನಿತ್ಯವೂ ಅನುಸರಿಸುತ್ತಾರೆ. ವಾಕಿಂಗ್ ಜೊತೆಗೆ ಜನರು ಹೆಚ್ಚಾಗಿ ಸೈಕ್ಲಿಂಗ್ ಮಾಡುತ್ತಾರೆ. ಇದು ಮತ್ತೊಂದು ಉತ್ತಮ ವ್ಯಾಯಾಮ. ಇದರ ಪರಿಣಾಮವಾಗಿ ಯಾವುದೇ ಹೃದಯ ಸಮಸ್ಯೆಗಳು ಬರುವುದಿಲ್ಲ ಮತ್ತು ದೇಹವೂ ತೆಳ್ಳಗಿರುತ್ತದೆ. ಸಮಯಕ್ಕೆ ಸರಿಯಾಗಿ ತಿನ್ನುವುದು: ದೇಹವನ್ನು ಸರಿಯಾಗಿ ಕಾಪಾಡಿಕೊಳ್ಳಲು ಮತ್ತು ಆರೋಗ್ಯವಾಗಿರಿಸಿ ಕೊಳ್ಳಲು ಸಮಯಕ್ಕೆ ಸರಿಯಾಗಿ ಆಹಾರವನ್ನು ಆಗಾರ ಸೇವಿಸುವುದು ಅತ್ಯಗತ್ಯ. ಜಪಾನ್ನಲ್ಲಿ ಬರ್ಗರ್ ಹಾಗೂ ಕೂಲ್ ಡ್ರಿಂಕರ್ ಗಳನ್ನು ಕಾಣುವುದು ಅಪರೂಪ. ಇವುಗಳಲ್ಲದೆ, ಜಪಾನಿನ ಜನರು ಕೆಲಸ ಮಾಡುವಾಗ ಮತ್ತು ಟಿವಿ ನೋಡುವಾಗ ಆಹಾರ ಸೇವನೆ ಮಾಡುವುದಿಲ್ಲ.